Diari Oficial de la Generalitat Valenciana


Sumari del DOGV 7564, del 06-07-2015 (2015/6038)

Notificació de la sentència dictada en el procediment ordinari número 783/2012.
-------------------------------------------------------------------------------

### Dades del document

Número de DOGV
:   7564

Data del DOGV
:   06-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6038


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 783/2012.  
 [2015/6038]  
De: Mirco Costa.  
Procurador: Basilio Mayor Segrelles.  
Contra: Jeip Johan Dunnebier i Cornelia Dunnebier.  
Procurador/a: -  
En el procediment a què es fa referència s'ha dictat una resolució i se'n reproduïx l'extracte següent:  
  
«Sentència número 342/2013  
Benidorm, 24 d'octubre de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí declaratiu ordinari número 783/2012, seguides a instàncies de l'actora Mirco Costa i Ada Marguerita Rosa Costa, representats pel procurador dels tribunals Basilio Mayor Segrelles i assistits pel lletrat Ricardo Carretero Luna, contra els demandats Jeip Johan Dunnebier i Cornelia Dunnebier, en situació de rebel·lia processal, sobre divisió de cosa comuna.  
Dispositiva  
Estime íntegrament la demanda formulada pel procurador dels tribunals Basilio Mayor Segrelles, en nom i representació processal de la part demandant, Mirco Costa i Marguerita Rosa Costa, contra els demandats, Jeip Johan Dunnebier i Cornelia Dunnebier, i dispose:  
  
1. Declare la condició d'indivisible de la finca registral 4/13989, inscrita en el Registre de la Propietat número 3 de Benidorm, en el tom 1004, llibre 151, foli 99, secció 2a, inscripció 1a, descrita com a: urbana. Número quaranta-nou. Plaça d'aparcament assenyalada amb el número quaranta-nou, en planta soterrani (nivell 0) de l'edifici C, integrant del conjunt urbanístic denominat Las Acacias, número IV, de Benidorm, partida de la Caseta o Fluixà, hui carrer Mirador, 3. Tenen una superfície útil de 12 metres, cinquanta decímetres quadrats. Límits: enfront, prenent com a accés a esta, vial de circulació i maniobra; dreta, plaça d'aparcament número 50; esquerra, plaça d'aparcament número 48; i fons, mur de contenció d'este edifici, que dóna a terrenys de l'edifici Mirador.  
2. Declare l'extinció del condomini existent entre els esposos Mirco Costa i Ada Marguerita Rosa Costa (nascuda a Cappa), titulars del ple domini d'una meitat indivisa, i els esposos Jeip Johan Dunnebier i Cornelia Dunnebier (nascuda a Mijsberg), titulars del ple domini de l'altra meitat indivisa, sobre la finca registral descrita.  
3. Ordene que es venga el bé immoble esmentat en pública subhasta amb l'admissió de licitadors estranys, i que servisca de tipus per a la subhasta el valor de mercat d'este immoble que s'acredite en l'execució de sentència; i que es repartisca el producte de la venda entre els condominis en proporció a les seues participacions respectives en la finca.  
4. No és procedent fer una condemna expressa a costes a cap de les parts.  
Expediu un testimoniatge literal d'esta sentència i uniu-la a estes actuacions, i inseriu-ne l'original en el llibre de sentències civils d'este jutjat.  
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació davant d'este jutjat en el termini de 20 dies comptat des de l'endemà del dia que es notifique, perquè posteriorment en prenga coneixement l'Audiència Provincial d'Alacant.  
Amb este fi s'indica a les parts que per a interposar el recurs d'apel·lació caldrà haver constituït un depòsit de 50 euros per mitjà de la consignació d'esta suma en el compte de depòsits i consignacions obert a nom del Jutjat o del tribunal, que haurà de ser acreditat a l'hora d'interposar-lo, i no s'admetrà a tràmit cap recurs que no tinga el depòsit constituït.  
Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies perquè esmene el defecte, amb l'aportació, si pertoca, de documentació acreditativa.  
Si no ho efectua, es dictarà una interlocutòria que pose fi al tràmit del recurs, o que inadmeta la demanda, i la resolució impugnada esdevindrà ferma.  
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució objecte de recurs, el recurrent o demandant perdrà el depòsit, al qual es donarà la destinació prevista en esta disposició.  
Esta és la meua sentència, que, jutjant definitivament en esta instància, pronuncie, mane i firme.  
Publicació. La sentència anterior va ser llegida i publicada pel magistrat jutge que la subscriu el mateix dia de la seua data, mentre celebrava audiència pública. En done fe.»  
  
I atés el parador ignorat de Jeip Johan Dunnebier i Cornelia Dunnebier, estenc este edicte perquè valga de cèdula de notificació.  
  
  
Benidorm, 27 de novembre de 2014.- La secretària judicial: Olaya Sagarribay Esteve.